ออเดอร์หนึ่ง
มาชูช หมดเวลาพักแล้ว
- น้องใหม่ เตรียมจาน - ครับ เชฟ
เร่งมือ ไม่งั้นจะไหม้หมด
โอลิเวีย
โอลิเวีย มีคนโทรหาคุณ
ฉันเหรอ
เดี๋ยวโทรกลับแล้วกัน
โอลิฟกา เขาบอกว่าเรื่องความเป็นความตาย
เร็วเข้า รับสิ เป็ดไม่บินไปไหนหรอก
ฮัลโหล โอลิเวีย มาเดย์พูด
บอกบริกรให้รีบหน่อย
หมายความว่าไง
โธ่เว้ย
จะให้พูดว่าไงล่ะ
แค่สองวันเอง
คงเข้าใจ นี่ยายฉันนะ
รู้แล้ว
แต่จะทิ้งไปช่วงวุ่นสุดขีดเนี่ยนะ
เราเพิ่งเปิดร้านใหม่ ต้องสรุปเมนูรอบสุดท้าย
โรบุช
ฉันไม่มีทางเลือก
ยังไงก็ต้องไปงานศพยาย
ฉันไม่ไหวแน่ ถ้าไม่มีเธอ ใครจะช่วยฉันได้
อีกสองวันรีบกลับมานะ
ฉันไม่หาใครมาแทนหรอก
ฉันกลับมาแน่
สวัสดี ฉันโอลิฟกา แต่คงรู้กันแล้ว
แม่ตั้งชื่อนี้ให้ฉันเพื่อจงใจแกล้งยาย
ยายอยากตั้งชื่อแบบโบราณว่า อลิงกา
ทั้งคู่ทะเลาะกันตลอด
จนสุดท้ายไม่ยอมคุยกัน
ขอโทษ!
ยายฮาลินาก็แรง แม่ก็แรง
ฉันเลยสืบต่อธรรมเนียมของครอบครัวนี้มา
แม่หนีไปอยู่อีกซีกโลกอีกแล้ว
และปิดโทรศัพท์
ขอบคุณที่คอยสนับสนุนค่ะ แม่
(บอชกี 1)
บอชกี พอดลาเช
อดีตฉันเคยรักที่นี่
ครั้งนึงฉันกับเด็กๆ แถวนี้เมาเหล้าเชอร์รี่กัน
ยายแทบจะบีบคอฉันให้ตาย
ฉันได้พรสวรรค์ด้านทำอาหารมาจากยาย
แม่บอกว่าเรื่องอารมณ์ร้อนก็มาจากยาย
ชีวิตเรามันสั้น ไม่รู้หรอกว่าวันนั้นจะมาถึงเมื่อไร
คุณพระช่วย
ฉันชนคนตาย
รถพยาบาล
ฮัลโหล
- ฮัลโหล - เจ้าหน้าที่ฉุกเฉิน ให้ช่วยอะไร
- ฮัลโหล… - ฮัลโหล
ได้ยินรึเปล่า
พ่อตัวดี
รู้ไหมใช้เวลานานแค่ไหนขับรถมาจากวรอตซวาฟ
นายเกือบทำฉันตาย!
ผมเนี่ยนะ
ควรปักป้ายไว้ก่อนถึงสะพาน
คำพูดที่ว่า "ฉันขอโทษ" รู้จักบ้างไหม
"ฉันขอโทษ" งั้นรึ
คุณต่างหากที่ต้องขอโทษ
ดันโดดมาขวางรถฉัน
อะไรเนี่ย ทำอะไรน่ะ
พักกินมื้อเที่ยงน่ะ
เดี๋ยว พักอะไร
พักกินมื้อเที่ยง
แซนด์วิชไหม
- ไม่อยากเชื่อ - ดีต่อสุขภาพนะ
เริ่มงานเร็วได้นะ ถ้าพูดว่า "ได้โปรด"
"ฉันขอโทษ" ง่ายกว่าจริงไหม
ก็นั่นแหละ
เรื่องอดทนไม่ใช่จุดแข็งของฉัน
(รักไม่กดดัน)
แล้วฉันก็ไม่พลาดเรื่องท้าทาย
ขอต้อนรับสู่บอชกี
หาที่แบบนี้ในโลกไม่ได้อีกแล้ว
เชื่อเถอะ
ดินแดนที่ความเจริญยังเข้าไม่ถึง
โอเค โอลิฟกา ตั้งสติไว้
ต้องสง่างามให้สมเกียรติยาย
จริงๆ นะ
จะไม่ทำให้ยายขายหน้าแน่
ทายาทเธอมาแล้ว
ขอโทษค่ะที่มาใช้พื้นที่ตรงนี้
เธอทำได้ โอลิฟกา เธอรับมือได้แน่
เหมือนที่เคยเป็นมา
เพอร์ซินา ยาน
ผมเป็นคนโทรหาคุณเองครับ
สวัสดีค่ะ
ขอเข้าไปหายายได้ไหม
โอ้ ช่างเป็นจุดจบที่แสนเศร้า
ในชั่วโมงอำลาสุดท้าย
ผู้น่าเวทนาตัวน้อยไม่รู้บุญคุณวิ่งไปทั่วเมือง
โลกนี้ไม่มีที่ใดดีไปกว่า
ชุมชนอันแสนอบอุ่นของเรา
แม้พระเจ้าก็ทรงร่ำไห้
เพราะวิญญาณดวงใหม่ที่ขึ้นไปหาพระองค์
วิญญาณมนุษย์อีกดวงหนึ่ง
เราไม่น่าเสียเวลาที่มีค่าไปเลย
วิญญาณความตายที่สูญเปล่า
หนูไม่ได้อยู่กับยายเลย หนูขอโทษ
ต้องตายถึงได้ยินเธอพูดแบบนี้สินะ
โอลิฟเชีย!
จัดฉากแบบนี้ได้ไง
ฉันอยากรู้ว่าเธอจะพูดว่าไงตอนอยู่หน้าโลงฉัน
ยายป่วยแน่ๆ
ป่วยหนักถึงทำอะไรแบบนั้น
ยายเป็นอะไรไป
ถ้าฉันยังไม่ตาย เธอจะมาหาไหมล่ะ
- จะมาไหม - พูดความจริงสิ
- เธอไม่มาหรอก - ไม่มาแน่
เล่นละครแบบนี้ไม่ละอายใจบ้างเหรอ อายุขนาดนี้กันแล้ว
ทำได้ทุกอย่างเพื่อฮาลินา
ใช่แล้ว ทั้งมวลเพื่อหนึ่ง หนึ่งเพื่อทั้งมวล
หนึ่งนี้ก็เช่นกัน
เธอต้องดูเราขึ้นแสดงฉลองวันประสูติพระเยซู
ผู้คนมากันจากทั่วสารทิศ
- ไม่อยากเชื่อเลย - นั่นสิ
และทุกวันหยุดเราก็ต้องโชว์ร้องเพลง
บาทหลวงจึงให้ยืมโลงศพจากสุสานเจ้านาย
ชมรมแม่บ้าน ผู้หญิงผู้ทรงอำนาจ
นกกาเหว่าขับขาน!
นึกว่าตลกนักรึไง
ฉันต้องอยู่ตัวคนเดียวกับฝูงไก่ฝูงแพะ
ทุกอย่างกำลังล่มสลาย
จำเป็นต้องเรียกเธอมาช่วย
ฉันรอเธอมานานมากแล้ว
ตอนนี้ฉันแก่ไปมาก
อย่ามัวเสียเวลาอีกเลย
ขออย่ามัวเสียเวลา
ขออย่ามัวเสีย…
เวลา
ตลอดหลายปีหนูก็เฝ้ารอยายมาช่วย
แล้วตอนนั้นยายไปอยู่ไหน
ฮาลินา
ทำไมถึงทำแบบนี้
หาทางเอาชนะได้ตลอด!
ฮาลินา!
หมาไม้แทะสายไฟซะแล้วสิ
ทำไมถึงลนลานจัง
ทำไมต้องมาหลอกกันด้วย
ใจเย็นๆ โอลิฟเชีย ขอร้อง
ฉันจะช่วยลากรถไป
และกินของอร่อยๆ กันดีไหม
ว่าไง
เริ่มมืดแล้ว
หมาป่าชอบมาเพ่นพ่านแถวนี้ซะด้วย
เห็นหนูเป็นเด็กห้าขวบรึไง!
อีกเดี๋ยวก็ชินเองแหละ
ไม่มีทางหรอก
ขอโทษนะ โอลิฟเชีย เรื่องงานศพนั่น
โศกนาฏกรรมที่เกิดขึ้นมันทำให้ฉันเป็นบ้า
เธอคือทางรอดเดียวที่ฉันมี
ไม่นะ อย่าได้คิดจะลอง
แม่เธอทำให้เธอต่อต้านฉัน
จำได้แล้วสินะว่าเราเป็นครอบครัวเดียวกัน
เมื่อต้องการความช่วยเหลือ
โอเค
เอาละ
โถ
เอ้า กินซะ ลูอิส กินซะ
โถ ตายจริง
เธลมา อย่าใจร้ายสิ อย่าแย่งน้องกิน
อย่างน้อยยายก็ยังดูแลแพะได้
ฉันต้องเป็นหนี้เพราะ…
ไอ้หนุ่มสมุนไพร
พ่อค้าใหญ่ในพื้นที่ เจ้าของสวนสมุนไพร
ลากฉันขึ้นศาล
เลยต้องขอให้เธอช่วย
นี่ของแก
เขาร้องให้กรมอนามัยมาตรวจที่นี่
พวกเขาเลยห้ามไม่ให้ฉันทำชีสขาย
ยายอาจจะแก่เกินไปที่จะดูแลที่นี่
อ้อ! ฉันก็คิดแบบนั้นแหละ
ถึงต้องการคนรุ่นใหม่มาช่วย
สักวันที่นี่ก็จะเป็นของเธอ
ขายเถอะ
ที่นี่ไม่ใช่แค่ที่ดินในความรู้สึกฉัน
ตอนเป็นเด็ก…
เธอก็รักที่นี่
เจ้าเกี๊ยวยังเป็นลูกม้า ตอนที่ซื้อมาให้เธอ
มันยังใช้ชื่อเดิม
เราจะสู้ไปด้วยกันนะ หลานรัก
หนูไม่อยู่ช่วยหรอก
ให้ตายสิ
คู่ใหม่ด้วย
เกี๊ยว ปลุกทำไมแต่เช้า
เฮ้ย!
ไปให้พ้นนะ ได้ยินไหม
นี่ ไปเลย
ฮาลินา!
ให้อาหารน้องๆ สามมื้อนะ เช้า กลางวัน เย็น
ต้องรีดนมทุกเช้าและเย็น
ถ้าต้องการคนช่วยก็ไปเรียกวอยเทค
เขาช่วยงานที่นี่เป็นประจำ
บ้านเลขที่ 15 อยู่ท้ายหมู่บ้าน
จะขายที่ดินของยายก็ได้ แล้วแต่เธอ
ฉันต้องไปก่อนนะ
ฉันเซ็นทุกอย่างโอนเป็นชื่อเธอหมดแล้ว เอกสารอยู่บนหีบใส่ของ
โชคดี ฮาลินา
เฮ้ย! เอามานี่!
เอามา
(รับรองโฉนดที่ดิน - มอบโฉนด)
เฮ้ย นั่นโทรศัพท์ฉัน เอามา
ทำไมถึงดื้อนักล่ะ น้องชาย
ต้องให้พูดอีกกี่ครั้งเนี่ย เหล้าบ๊วยมันเปรี้ยวเกิน
ปู่ฉันเคยทำเหล้าบ๊วยมาก่อน
พ่อก็สืบทอดมา ฉันก็จะสานต่ออย่างซื่อตรง
- อรุณสวัสดิ์ - ยินดีที่ได้รู้จักหลานฮาลินา
สวัสดี คุณสุภาพบุรุษ
เห็นฮาลินาไหม
สุภาพบุรุษอะไรกัน เราเป็นคู่เขย
- ไม่ ไม่เห็นฮาลินาเลย - ไม่เห็น
ทำเหล้าแอปเปิ้ลดีกว่าน่า
คนที่นี่ชอบรสหวาน
สวนฉันมีแอปเปิ้ลเพียบที่เหมาะเอามาทำเหล้า
ข้ามศพฉันไปก่อน
นายมันดื้ออย่างกับล่อ เหมือนพ่อนาย
- หา! - ใช่เลย!
บังอาจมาว่าพ่อฉันงั้นรึ
- ทำไม - มันต้องโดน
ไปทำงานกันซะที ร้องโหยหวนเหมือนโดนถลกหนังอยู่ได้
- โธ่ เมียจ๋า หมอนั่นมันวัวคลั่ง… - ไปทำงานเลย
ตาทึ่มทั้งสอง
ไม่เถียงกันสักวันจะได้ไหม
เพราะฉันต้องทนเห็นไอ้หน้าเบ้นี่มาตลอด
ฉันก็ยังทนเห็นหน้าเธอได้เลย
ขอโทษที
มีใครเห็นฮาลินาไหม
- ไปเถอะ - กลับบ้าน
- พระเจ้าคุ้มครอง - มาเร็ว
นี่มันละครฉากสองรึไง
- เขาว่าพ่อเป็นล่อ - หุบปาก
- เดี๋ยว! - ยัดแอปเปิ้ลใส่ก้นนายเหอะ
ทะเลาะกันเรื่องทำเหล้าเนี่ยนะ
สวัสดี!
อรุณสวัสดิ์!
แหม…
มิน่าล่ะฟาร์มของยายถึงย่ำแย่
เพราะมีคนทำงานอย่างคุณนี่เอง
คุณเป็นหลานของฮาลินารึเนี่ย
ฉันต้องการความช่วยเหลือ รีบไปช่วยฉันหน่อยได้ไหม วอยเทค
อ้อ วอยเทค
- ใช่ ผมวอยเทค แล้วคุณ… - โอลิฟกา
ดูมีสไตล์นะ โอลิฟกา
รถผมจอดอยู่ตรงโน้น
ช่วยดูแลพวกสัตว์ที่ฟาร์มหน่อยได้ไหม
หวังว่าเธอจะกลับมาก่อนพระอาทิตย์ตก
รู้ไหมว่าฮาลินามีปัญหาอะไรกับเจ้าพ่อสมุนไพร
เฮ้ย!
ฉันดูแลคนเดียวไม่ไหวแน่
แกช่างไร้ความปรานี สาวน้อย
นี่
นั่นของฉันนะ
ขอบใจ
มีอะไร พี่เบิ้ม
มาเร็ว
มันใกล้จะคลอดแล้ว
ฉันมาช่วยแล้ว สาวน้อย
- จับเขามันไว้ - อะไรนะ
จับเขามันไว้ที
- ยังไง - ยืนตรงนั้น
เอาละ
พร้อมนะ
แน่ใจนะว่าเอาอยู่
น่ารักจัง
เจ้าตัวน้อย
- ว่าไง - เจ้าตัวน้อย
ขอต้อนรับสู่บอชกี เจ้าตัวน้อย ใจเย็นๆ
ไม่ต้อง ไม่จำเป็น
แม่มันจะเลียให้เอง
พวกมันมีความสุขกันน่าดู
พวกมันร้องเพราะหิว จากนั้นคุณก็ต้องรีดนม
ฉันเหรอ ฉันไม่รู้ว่าต้องทำยังไง
คุณเป็นหลานฮาลินา มาเดย์ไม่ใช่เหรอ
- ขอบคุณ - ด้วยความยินดี
จะเอาน้ำนมไปทำอะไรเหรอ
ผลิตภัณฑ์นมไง
เดี๋ยวจะซ่อมรถให้คืนนี้
ต้องไปหาซื้ออะไหล่ก่อน
พรุ่งนี้ฉันต้องกลับไปทำงานก่อนเที่ยง
นี่คุณคิดจะไป…
ทั้งที่ฮาลินายังไม่กลับมาจริงเหรอ
คุณดูแลทุกอย่างให้ได้อยู่แล้วนี่
ผมมีงานอื่นต้องทำ
ไม่ ช่วยฉันหน่อยเถอะนะ
ผมมีงานต้องทำ ไม่รับปาก
เดี๋ยวก็มีทางออก พักก่อนเถอะ
พี่เบิ้ม
ว่าไงจ๊ะ เด็กดี
เก่งจริงๆ ที่…
ว่ากันว่าสัตว์มีเซนส์เรื่องคน มาเร็ว
โดดเลย
คุณจะมีโชค
อย่าลืมให้อาหารพวกตัวเล็กด้วย บาย
อ้าว คนดังกลับมาแล้ว
เป็นไง วอยเทค
คูบา
เป็นไง ไปลิ้มรสเมืองหลวง
- มันก็ไม่เลว - เหรอ
รายการ "เพลงเพื่อโปแลนด์" บ้าบอ
- พวกนั้นไม่รู้อะไรเลย - โชว์เพลงอะไร
ผลงานชิ้นเอกขนานแท้
สาวสวยเธอนั่งอยู่ริมแม่น้ำ
ความรักหยั่งลึกในดวงตาสีเข้ม
ถ้าเป็นหนูจะโหวตให้คุณอาแน่
เพราะเธอมีรสนิยมทางดนตรีไง โทลเชีย
ต่างจากพวกกรรมการที่นั่น หมดเงินไปตั้งเยอะ
รถนายก็ซดน้ำมันน่าดู
ใช่ น่าจะเอารถนายไป
เอารถตัวเองไปได้ไง รู้อยู่ว่าที่นั่นมี…
สาวเด็ดๆ เพียบ
ฉันก็อยากให้รู้สึกประทับใจ
แล้วไง มีใครชื่นชมที่คุณอาพยายามไหมคะ
โทลเชีย คืออย่างนี้
คนที่ไม่มีโชคด้านดนตรี…
ย่อมไม่มีโชค…
ด้านความรัก
ไม่มีแม้แต่น้อย
ไม่ได้บอกใครใช่ไหมว่าฉันไป…
วอยเทค
สัญญาต้องเป็นสัญญา
ขอบคุณ
(ตำรวจ)
สวัสดีค่ะ
น่ากินจัง
ฉันอยากมาแจ้งคนหายค่ะ ฮาลินา มาเดย์
เท่าที่รู้คุณยายเป็นผู้ใหญ่แล้วนะ
สามารถออกจากบ้านได้เสมอตามที่ต้องการ
ถ้าเกิดอะไรขึ้นกับเธอล่ะ
จะเกิดอะไรขึ้นกับเธอในบอชกีล่ะ
ก็ไม่รู้สิ
จำฉันไม่ได้รึเนี่ย
เราเคยไปเก็บแอปเปิ้ลด้วยกันไง
เก็บกูสเบอร์รี่ด้วย จำไม่ได้เหรอ
ฉันตัวใหญ่ขึ้นเพราะมีลูก แต่ว่า…
ดูแย่มากเลยรึไง
- มาทิลดา - ฉันเอง
- หวัดดี - หวัดดี
ดีใจจังที่ได้เจอ
ได้ยินว่าเธอกำลังรุ่งในโลกการทำอาหาร
ไปได้ยินมาจากไหน
ยายเธออยากรู้ว่าเธอเป็นยังไงบ้าง
เธอไม่มีมือถือ ก็เลยมาใช้เน็ตที่นี่
โอลิฟกา ฮาลินาคิดถึงเธอมากนะ
เติมแป้งลงไปด้วยรึเปล่า
แป้งมันฝรั่งแค่หนึ่งช้อน นอกนั้นเป็นมันฝรั่งทั้งดิบและต้ม
ลองชิมสิ
อร่อย
"อร่อย" งั้นรึ สามีฉันบอกว่าเลิศสุดในพอดลาเช
เลิศสุด
- โอลิฟกา - หือ
กล้ามแน่นในวรอตซวาฟเป็นไง แซ่บไหม
ก็ไม่เลวนะ
เอาละ บอกได้รึยังว่ายายอยู่ไหน
มากินกันก่อนเถอะ
โอเค ขอผักดองหน่อย
จะไล่จิกฉันรึไง เจ้าอันธพาล
อย่ามายุ่งกับฉัน
อย่านะ ไปแล้ว
สาวๆ ได้เวลาอาหารเย็นแล้ว
อะไร
เฮ้ย พวก! กลับมาก่อน! สาวๆ!
โอเค กลับบ้านกัน เดี๋ยวนี้เลย
พอแล้ว กลับบ้านเถอะสาวๆ กลับบ้าน
ไปกันเถอะ กลับบ้าน
เยี่ยมเลย
ได้ความดื้อมาจากฮาลินาสินะ
สาวๆ กลับบ้าน! ผิดทางแล้ว! โธ่!
สวัสดี
สวัสดี!
สวัสดี
ผมอยู่แถวนี้เลยคิดว่า "มาดูหน่อยว่าเป็นไง"
- คุณเพอร์ซินา… - เรียกชื่อก็ได้
คุณยาน บอกทีว่าฮาลินาอยู่ไหน
เกิดอะไรขึ้น
ยายหายไปงั้นรึ
- แย่ชะมัด - แย่ชะมัด
ในบรรดาคนทั้งหมด ยายน่าจะบอกคุณว่าเธอวางแผนอะไรอยู่
บอกแล้วว่าผมไม่รู้อะไรเลย สาบานได้ว่าไม่รู้
โกหกฉันมาแล้วครั้งนึงนะ คุณยาน
นั่นสิ เรื่องใหญ่ด้วย
บางครั้งเราต้องทำเรื่องแย่ๆ เพื่อให้ได้สิ่งดีๆ
ฮาลินาคิดถึงคุณมากนะ
ฮาลินาไม่มีใครอีกแล้ว
มีแต่คุณคนเดียว
ตาบื้อเอ๊ย นั่นไม่ใช่สัญญาณที่ตกลงกัน
อะไรนะ
รหัสของเราคือ
เคาะไวสอง ช้าสอง ช้าสาม ไวสอง
ประมาณนั้นแหละ
เอาละ สัตว์ที่ฟาร์มได้รับการดูแลดีไหม
ดีเลย และเชอร์กาก็คลอดลูกออกมาแล้ว
พนันร้อยซลอตีเลย โอลิฟเชียจะต้องหลงรักที่นี่
เดี๋ยวเธอก็ไป และประกาศขายฟาร์ม
และคุณต้องย้ายมาอยู่กับผมตลอดไป
หยุดพูดจาไร้สาระ เธอจะอยู่ที่ฟาร์มของยายแน่
เอาชนะยีนในตัวเธอไม่ได้หรอก จบนะ
แล้วถ้าเธอขายฟาร์มล่ะ
พูดจาอัปมงคล
มารินเหล้าดื่มกัน
เพื่ออนาคตที่สดใสของหลานสาวฉัน
แน่ใจนะว่าซ่อมได้น่ะ
เรียบร้อย
- มีผ้าขี้ริ้วให้เช็ดมือไหม - อยู่ท้ายรถ
พวกนี้กล่องอะไร
ฉันไม่ชอบทิ้งขว้างอาหารน่ะ
พออาหารเหลือก็จะเอาไปแจกตลอด
ครางเสียงหวานเลย
ขอบคุณ
มีอะไรอีก
ไม่มีอะไร ฉันก็จะกลับแล้ว
คุณจะช่วยดูแลทุกอย่างให้ใช่ไหม
ช่วยหน่อยเถอะนะ
ฮาลินาไม่ให้อภัยคุณแน่
แย่ชะมัด
ฉันต้องไปบอกลาเจ้าเกี๊ยว และคุยกับมันหน่อย
ขอบคุณนะ
วอยเทค!
มานี่เร็ว ตัวเล็กเป็นอะไรไม่รู้
มันดูอ่อนเปลี้ยจัง
ดูเหมือนไม่ยอมดูดนมแม่ด้วย
- ต้องป้อนนมมัน - ยังไงล่ะ
นมผงทารกไง
- จะไปขอเพื่อนบ้าน - ไม่ต้อง มีอยู่ในรถแล้ว
โอ๋
นมของลูกสาวผมน่ะ
- อุ้มนอนตักสิ - อะไรนะ
จะได้ดูดนมง่ายขึ้น
ทีนี้ส่งมือมา
ถือขวดนมเอาไว้
นั่นแหละ
ดูดสิจ๊ะ
ดูดสิ ตัวเล็ก
แล้วคุณทำอะไรที่วรอตซวาฟเหรอ
ฉันเป็นเชฟ
หิวจะตายอยู่แล้ว ทำอะไรให้กินหน่อยได้ไหม
ไม่ต้องรีบกลับไปหาลูกสาวเหรอ
แกอยู่กับปู่น่ะ
แล้วแม่แกล่ะ
เราแยกทางกันแล้ว
จะทำให้กินไหม
ท่าทางคุณทำอาหารเก่งนะ
มาช่วยหั่นขนมปังสิ
ผมก็ทำแซนด์วิชมะเขือเทศ แต่นี่มัน…
รสชาติต่างกันฟ้ากับเหว
มาทำอะไรกันน่ะ
เลยเวลาเคอร์ฟิวแล้ว กลับไปซะ
ขอโทษที
เร็วเข้า สาวๆ ไปกันเถอะ
ราตรีสวัสดิ์ ไปเร็วๆ
เมื่อเช้าคุณทำผมประหลาดใจ
มีบางอย่างซับซ้อนระหว่างเรา
คุณนึกว่าผมคือวอยเทค ที่จริงผมชื่อคูบา
ชู่
ให้ตายสิ
ฉันก็เริ่มชอบพวกแกนะ แต่ไม่เอาไปด้วยแน่
ลาก่อน พวกแกอยู่นี่แหละ
ออกมาเลย
ไม่พาไปด้วยหรอก
พวกแกด้วย ออกไปได้แล้ว
หมาไม้แทะอีกแล้วรึเนี่ย
เห็นบ๊วยพวกนี้ฉันก็หมดอารมณ์แล้ว
นายน่ะมีอคติไม่เลิกรา
พวกคุณนี่เอง
- เราเอง ใช่ - ใช่
มาทำอะไรกันที่นี่เหรอ
ต้มเครื่องดื่มประจำชาติแห่งพอดลาเช
อะไรนะ
ฮาลินาไม่ได้ทำชีสแล้ว เลยให้เรามาต้มเหล้าที่นี่
- คุณคงไม่ว่าอะไรใช่ไหม - เราน่าจะตกลงกันได้
นั่นแหละ
ต้องตามช่างซ่อมรถด่วน คุณรู้จักใครไหม
สามีลูกพี่ลูกน้องของพี่เขยวีชาภรรยาผมมีอู่ซ่อมรถ
งั้นช่วยเอามาทีสิ
รับเขามาได้ไหม ด่วนที่สุด
คืองี้ เขาฉลองหนักหลังพิธีศีลจุ่มเมื่อวาน
ลากเขาลุกจากเตียงก่อนเที่ยงไม่ได้แน่
เหรอ แต่จะพาเขามาวันนี้ใช่ไหม
ได้อยู่ แต่ข้อตกลงก็ควรให้เท่าเทียมทั้งสองฝ่าย
โอเค ต้องการเท่าไร
อะไร เงินเนี่ยนะ
เราพูดถึงน้ำตาลต่างหาก
- น้ำตาลเหรอ - ฮาลินาตุนน้ำตาลไว้เพียบ
เต็มตู้กับข้าวเลย
- ได้ ไปเอาสิ - เยี่ยม
- น้ำตาลของฮาลินา - คุณทายาท
นี่ เดี๋ยวก่อน โอลิฟกา
- นั่งลงสิ - นั่งก่อน
ประเด็นคือคุณอาจช่วยยุติข้อพิพาทของเราได้
ที่ว่าเหล้าของใครแจ๋วกว่ากัน
มันสำคัญเพราะเรากำลังเริ่มธุรกิจ จึงต้องเลือกของดีไปขาย
- ใช่แล้ว - ก็ได้
จริงนะ
นี่เหล้าบ๊วย
ดีนี่
เหล้าแอปเปิ้ล
ดีเหมือนกัน
แต่พอผสมเข้าด้วยกัน
มันวิเศษไปเลย
ผสมเข้าด้วยกัน เอาเลย
- เทให้ฉันทำไม - ผสมกันไง ดื่มสิ
ก็ได้วะ
แม่เจ้าโว้ย!
สูตรผสมชั้นเลิศ!
เด็ดดวง!
ผสมเข้าด้วยกัน
- สูตรผสม - น้องเอ๊ย รักนายว่ะ
ฉันก็รักนาย
ดูซิ สองหน่อไปหลบอยู่ไหน
ถ้าจับได้ว่าเมาปลิ้นอยู่ ต้องโดนดีแน่
- พี่ - หือ
น้ำตาลเยอะขนาดนี้คงต้มได้สักสิบลิตรจริงไหม
นายหลับตอนเรียนเลขที่โรงเรียนงั้นสิ
- อะไรของนาย หาเรื่องได้ตลอด - เป็นไรไป
ก็แค่พึมพำ
พวกเขาบ้าไปแล้ว ถึงขนาดขโมยน้ำตาลของฮาลินารึเนี่ย
ไม่ใช่นะ เพื่อนบ้านยินดีจะช่วยเราน่ะ
ใช่ เราสานสัมพันธ์เชิงเห็นอกเห็นใจได้สำเร็จ
ใช่ สัมพันธ์เชิงอะไรนะ
ปัดโธ่
หัดอ่านเพิ่ม เล่นเกมครอสเวิร์ด
คลังศัพท์ในสมองจะได้เพิ่มขึ้นบ้าง
ตาทึ่มทั้งสอง
ถ้าความเห็นอกเห็นใจเพิ่มพร้อมกับสมองก็คงดีสิ
ทำอะไรกัน เอาน้ำตาลมาได้ยังไง
- คือ… - ฟังก่อนสิจ๊ะ หัวใจและจิตวิญญาณของฉัน
ฉันอธิบายทุกอย่างได้
รอฟังอยู่ไง อย่าคิดจะหลอกฉันอีกเชียว
ควรผสมให้เข้ากันเร็วกว่านี้
- แบบนี้ - อ้อ
- นี่ - เงียบ
อีกรอบ
- มีอะไรเหรอ - ฮาลินาอยู่ไหม
ฮาลินา
มีเรื่องอะไร
- ค่ะ สามีงี่เง่าของฉัน… - ของฉันด้วย
งี่เง่าสุดๆ
พวกเขาสมคบคิดกับโอลิฟกา
- และฉันไม่คิดว่า… - เราไม่คิดว่า
เราไม่คิดว่าเป็นเรื่องดีสำหรับคุณ ฮาลินา
เล่ามาซิ
สรุปได้ว่าเราไม่รู้จักช่างซ่อมรถที่ไหนหรอก
- ลาก่อน - ลาก่อน
เดี๋ยวสิ
ฟังนะ
พวกคุณรับปากฉันแล้ว
เราไม่อยากมีเรื่องกับเมียน่ะ
คำสั่งผู้มีอำนาจ ขอพระเจ้าคุ้มครอง
มีอะไรซ่อนเร้นจริงไหม เกี๊ยว
มานี่
มาเข้าแถวทั้งหมดเลย
เธลมา
ลูอิส
ขอร้องละนะ
ขอความร่วมมือหน่อยนะ
สาวๆ ถึงเวลารีดนม
เดินเรียงแถวมา
เอ้า มาเร็ว
หมอบกับพื้น!
พระเจ้า
เสียงหัวเราะยามเช้าเป็นที่ต้องการเสมอ
ฉันเอง จะไปส่งร้านผลิตภัณฑ์นมให้
ต้องไปทำหน้าที่ที่นั่นอยู่แล้ว
ต้องไปทำอะไรที่นั่นเหรอ
ผู้หญิงที่วอดนีชกีทะเลาะกันเรื่องงาน
ตกลงกันไม่ได้ว่างานไหนใครทำ
แถวนี้มีแท็กซี่ไหม
เสียสติรึเปล่า
อยากโปรยเงินเล่นนักรึไง
ฉันน่ะไม่เคยนั่งแท็กซี่เลย
ไม่มีแท็กซี่โผล่มาถึงที่นี่หรอก
แล้วฉันจะไปขึ้นรถไฟที่เบียวิสตอคได้ยังไง
ฉันโทรเรียกรถลากทีหลังได้ แต่ต้องรีบกลับไปทำงาน
หรือไม่ต้องกลับ ไม่มีลูกร้องไห้รอที่บ้านนี่
เพิ่งมาถึงเอง อยู่ต่ออีกหน่อยสิ
ทำไมต้องรีบกลับด้วย
โอลิฟกา
ฉันเคยดูรายการทำอาหารนะ
คนนั้นก็ว่าเค็มไป คนนี้ก็ว่าเผ็ดไป
เรื่องเยอะจะตาย โอลิฟกา
เป็นงานที่หนักมากนะ
เธอพูดถูก ฉันไม่ได้พักร้อนมานานมากแล้ว
เห็นไหม นั่นไงล่ะ
- โทรหาหัวหน้าสิ - หัวหน้าอะไร โทรทำไม
บอกเขาว่าเธอป่วยเป็นไข้หวัด
บางครั้งยากูดคาเพื่อนฉันก็ใช้มุกนี้
ได้ผลนะ บางครั้งก็ได้ผล
เดี๋ยว เกือบลืมแล้วว่ามาที่นี่ทำไม
บุรุษไปรษณีย์ทิ้งไว้ตอนแวะไปดื่มกาแฟ
แต่นี่ของฮาลินา ฉันเปิดอ่านไม่ได้หรอก
ยายเธอบอกให้เอาทุกอย่างมาให้เธอ
เพราะตอนนี้เธอคือเจ้าของที่นี่แล้ว
เดี๋ยว หยุดก่อน ยายบอกเธอเมื่อไหร่
ก่อนหน้านี้
"เราขอให้จ่ายเงินคืนทันที 25,000 ซลอตี
แก่เจ้าหนี้ ชุมชนสมุนไพร
ภายใน 30 วัน นับจากวันที่ได้รับหนังสือแจ้ง"
ไอ้เบื๊อกสมุนไพร!
พระเจ้า จะอ้างอะไรล่ะ
ขอโทษนะ โรบุช แต่ดูเหมือนฉันติดเชื้อน่ะ
ไม่มีเรี่ยวแรงเลย
ต้องเป็นไข้หวัดสายพันธุ์ท้องถิ่นแน่
นึกแล้วว่าเธอคงกลับมาไม่ทัน สัญชาตญาณบอก
ฉันรู้ ก็สมควรโกรธ แต่ทำยังไงได้ ฉันขอโทษ
ฉันจะหาคนแทนให้ดีไหม
โอลี ฉันคิดถึงเธอนะ
ตลอดห้าปีที่ผ่านมามีแต่เธอที่คอยเคียงข้างฉัน
พอเถอะ เดี๋ยวฉันร้องไห้
บอกมาเลยว่าคู่แข่งอยากแย่งตัวเธอ
บอกมาสิ พวกเขาเสนอให้เท่าไร
โรบุช ฉันจะไปหาเจ้านาย ที่เข้าอกเข้าใจแบบนี้ที่ไหนอีก
ไม่ต้องมาทำเป็นปากหวานเลย
สัญญาว่าจะทำงานชดเชยให้
ให้เวลาหนึ่งสัปดาห์
ขอบคุณค่ะ นาย ต้องขอโทษด้วยที่ไม่สบาย
คว้าพลั่ว แล้วไปเอาน้ำมา
- สวัสดี ยาคุบ - สวัสดี อลิเซีย
อ้อ แล้วมีฮาชเป็นไงบ้าง
สบายดีแล้ว ขอบคุณค่ะ
แปลงโหระพาอยู่ไหน หาไม่เจอเลย
ใครช่วยกวาดใบไม้ที เข้ามาทางนี้ไม่ได้นะ
เป็นยังไงบ้าง
เศร้าชะมัด
ไม่นะ
ตกลงเรียบร้อย
พวกวาร์โซเวียนอยากลงทุน
ร้านกาแฟสมุนไพรที่เบียวิสตอค เมืองหลวง และลูบลีน
- วิเศษเลย - พวกเขาอยากมาเยี่ยมชมก่อนเซ็นสัญญา
ถ้างั้น ต้องดื่มฉลองกันสินะ
ไม่นะ เฮ้ย!
- ไม่ยอมแพ้ง่ายๆ แน่ - เหรอ
อย่านะ!
หยุด!
สิ้นเปลืองน้ำนะ ไม่ละอายใจบ้างเหรอคะ
เราละอายใจ
ละอายใจสิ
ภาวะโลกร้อนรุนแรงขึ้นทุกวัน
อีกสิบปีระดับน้ำในนาเรฟจะลดลงหนึ่งเมตร
ไม่แยแสโลกของเราบ้างรึไงคะ
งั้นเขาเป็นพ่อเธอแน่เหรอ
- หนูได้ความฉลาดมาจากแม่ - อ้อ
แต่หน้าตาดีได้จากพ่อ
- พ่อไม่ใช่พ่อแท้ๆ สินะ - โธ่ สาวน้อย
ซื้อนมผงกับขวดนมมาให้หนูรึเปล่า
จำเป็นต้องให้เพื่อนยืมไปน่ะ
เจ้าตัวเล็กพวกนั้นก็ดูดนมเองได้แล้ว
แล้วจะให้นมอันเยลกายังไง
เราจะหาวิธีกัน
(โรงแรม)
นายครับ
ห่านไหม้ไปหน่อยครับ
- อะไรเนี่ย - คือ…
ไหนบอกว่าชำนาญเมนูห่าน
คือว่าบรรยากาศตึงเครียดมันกดดันการทำอาหาร
งั้นไม่มีอะไรต้องเครียดอีก
นี่วันทำงานวันสุดท้าย
- จริงเหรอ - ใช่
ได้เลย
มีร้านพิซซ่า…
ในเบียวิสตอคต้องการคนอยู่
เยี่ยมเลย
ทำงานแบบไร้ความเครียด แค่อุ่นพิซซ่ามาร์เกริต้าแช่แข็งทำนองนั้น
พิซซ่าคาปริชโชซ่า ใช่
เขาไล่ฉันออก
อีกคนแล้วเหรอคะ
ใช่ อีกคนแล้ว
ทำไมอาภัพเรื่องพ่อครัวจัง
อาจถึงเวลาจ้างผู้หญิงแล้วมั้ง
- ขอโทษค่ะ - สวัสดี
สวัสดีครับ
ฉันมาหาเจ้าของที่นี่ค่ะ
ผมดูแลโรงแรม ลูกชายดูแลสวนสมุนไพรน่ะ
งั้นก็มาหาลูกชายคุณค่ะ
เขาอยู่ตรงโน้นแน่ะ
ขอบคุณค่ะ
- โชคดีค่ะ - เช่นกันจ้ะ
- เคยเจอผู้หญิงคนนั้นไหม - ไม่ค่ะ
วอยเทค
ฉันมาหาเจ้านายคุณ
มีอะไรเหรอ
ทำไมถึงโหดร้ายกับหญิงชราได้ขนาดนั้น
- เรื่องนี้มีคำอธิบายนะ - พยายามปกป้องเขางั้นรึ
- เปล่า ก็แค่… - พาไปหาเขาทีสิ
เขาออกไปทำธุระ
กำลังช่วยเขาใช่ไหม ก็พ่อเขาบอกว่าเขาอยู่ที่นี่
- ชอบล่ะสิ - วอยเทค
นายแกล้งปลอมเป็นฉันหน่อยสิ
- ไม่เข้าท่าหรอก - นายไม่เข้าใจ
ฉันพลาดไป และต้องหาทางแก้ แต่ตอนนี้นายต้องช่วยฉันก่อน
นายคือ คูบา โวลัค
เจ้าของชุมชนสมุนไพร
แค่พูดว่า "ครับ" ทุกกรณี
"ครับ" งั้นรึ
ใช่
ไม่ละอายใจบ้างรึ ถึงขนาดฟ้องร้องหญิงชรา
ครับ
ยังมีเงินไม่พอรึไง ทำไมต้องเอาจากฮาลินาอีก
ครับ
- ตลกนักรึไง - ครับ
นายครับ
บางทีคุณน่าจะนัดคุยกับคุณโอลิเวีย เพื่อปรับความเข้าใจที่โรงแรม
คุณก็อยากยื่นข้อเสนอยุติคดีกับคุณฮาลินานี่ครับ
แต่ตอนนี้คุณต้องคุยโทรศัพท์กับคนสำคัญ
ครับ
เขาต๊องนิดๆ รึเปล่า
เขากำลังทดสอบแชมพูตัวใหม่ เลยสูดไอน้ำสมุนไพรหนักไปหน่อย
แต่เชิญมาที่โรงแรมตอนสองทุ่มนะ
ตกลงกันได้ก็น่าจะดี
ฉันก็ว่างั้น
- รถฉันเสียอีกแล้ว - เหรอ
คุณก็ต้องอยู่ต่อสินะ
เยี่ยมเลย
สวัสดี
อรุณสวัสดิ์
สวัสดี
ผมกับน้อง…
อยากมาขอโทษ
เราไม่สบายใจกับเรื่องที่เกิดขึ้น
คุณอาจคิดว่าคนในพอดลาเชไร้ศักดิ์ศรี
เราเป็นคนรักษาคำพูด ปัญหาคือเมียเรา…
เราอยู่ในกำมือพวกเธอ
ถูกต้องอย่างยิ่งเลย
ว่าไง เราดีกันได้ไหม
ดีกัน เข้ามาสิ
- เยี่ยม - ดีกันแล้ว
นี่สำหรับคุณ
ไม่เห็นต้องลำบาก
เราอยากให้ รับไว้สิ เก็บดีๆ
ขอบคุณ นั่งก่อน
ดีเลย
สำหรับผู้ที่ชื่นชอบงานรื่นเริง
เทศกาลหมู่บ้านบอชกี ยินดีต้อนรับด้วยความอบอุ่น
ตอนนี้มาฟังเพลงขับขานยอดนิยมจากบอชกี
ลองกินสิ
เป็นไงบ้าง
ใช้ได้
มัน…
ดูดีมีรสนิยม
แต่ถ้าใส่ชีสกับซอสมะเขือเทศจะยิ่งดีเข้าไปใหญ่
บอกที คุณสุภาพบุรุษ
รู้ไหมว่าฮาลินากับชุมชนสมุนไพรมีเรื่องอะไรกัน
ปัญหาเริ่มจากโวลัคซีเนียร์ พ่อของคูบาน่ะ
- เขาได้เป็นเจ้าของที่ทุ่งหญ้าของฮาลินา - หมายความว่าไง
ตอนนี้คูบาปลูกสมุนไพรตรงนั้น ซึ่งเคยเป็นที่ดินของบรรพบุรุษคุณ
แม่ของคุณขายที่ดินตรงนั้นทั้งที่ฮาลินาไม่ยินยอม
จำได้ว่า…
พวกเขาทะเลาะกัน
แต่แม่ไม่เคยบอกว่าเป็นเรื่องอะไร
แม่บอกว่าจะไม่มาบอชกีอีกแล้ว
ฮาลินาควรขายทุ่งหญ้าที่เหลือให้คูบาซะ
จะได้ล้างหนี้ให้จบไป
ใช่เลย
การมีคดีความมีแต่ทำให้เธอทุกข์หนักขึ้นทุกวัน
ยื่นข้อเสนอไปว่าจะไม่ติดใจเรื่องค่าเสียหาย
ถ้าฮาลินาเลิกร้องเรียนเรื่องนาย คือตัวฉัน เข้าใจนะ
คูบุช ฉันต้องเรียกคุณว่า "วอยเทค" ใช่ไหม
- ใช่ - และเรียกฉันว่า "นาย"
"ท่านประธาน" เหมาะกว่า
- สวัสดี - สวัสดี
- เป็นบริกรที่นี่ด้วยเหรอ - เงินมันไม่พอใช้นี่
วอยเทค
เชิญครับ
ฉันมีข้อเสนอ
ไม่ได้นะ
ที่นี่ต้องดื่มกันก่อน ค่อยเริ่มคุยธุรกิจ
ถูกไหม วอยเทค
นั่นวอยเทค
ผมจ้างเขาเพราะ…
เขาเป็นคนดี
แค่หัวช้านิดหน่อย
มัวยืนทำอะไรอยู่ ไปเอาเมนูมาสิ
ได้ครับ นาย
- ท่านประธาน - ท่านประธาน
ขอบคุณ แต่ฉันไม่ได้ตั้งใจมาดื่มกิน
ฉันขอเสนอขายที่ดินทุ่งหญ้าของฮาลินา ที่เหลือในราคา 150,000
คุณจะตกลงไหม
ครับ เป็นข้อเสนอที่ดี ตกลงครับ
คุณบ้าไปแล้วเหรอ
ตาบ้านี่ทำร้ายยายคุณ แต่คุณกลับอยากขายที่ดินให้เขา
ศักดิ์ศรีคุณหายไปไหนเนี่ย
ผมก็เคยเพี้ยนแบบนี้ครั้งนึงนะ ตอนที่ต้องทดสอบรสชาติเหล้า
ลุกขึ้น มานี่สิ
หยุดนะ ฮาลินาต้องการเงิน
ก็หารายได้สิ กลับมาขายชีสอีกก็ได้
เราถูกสั่งปิดกิจการไปแล้ว
มันต้องมีทางออกสิ
คูเรค
วอยเทค คูเรค
ขอโทษมาเดี๋ยวนี้ที่เรียกฉันว่าไอ้บ้า
ไม่ก็ไปหางานอื่น
ได้โปรด ท่านประธาน
ถึงขนาดนี้แล้วยังอยากเป็นลูกมือให้เขาอีกรึเนี่ย
อย่าประเมินเกินจริง
ดีสุดวอยเทคก็เป็นแค่ที่วางเท้า
แย่แล้วสิ
มาคุยข้อตกลงกับลูกชายผมแล้วสินะ
หวัดดีฮะ พ่อ
วอยเทค ฉันรักนายเหมือนลูกก็จริง แต่ขืนพูดอีก…
เดี๋ยว คนนี้คูบาลูกชายคุณเหรอ
ใช่ ดูไม่เหมือนผมรึไง
ผมมีเรื่องอยากจะบอก…
พ่อ ดูเจ้าตัวเล็กนี่สิ ปู่กับหนูช่วยเก็บมันมา
มันหลงทางเดินอยู่ข้างถนน
คุณอยากรับเลี้ยงมาชูชไหม
โทลา พ่อขอคุยกับโอลิฟกาก่อน
ไม่มีอะไรต้องคุยอีก แจ่มแจ้งหมดแล้ว
มันน่ารักจัง
แต่ฉันดูแลมันไม่ได้
เพราะมีเจ้าลูกแพะที่ต้องดูแล
ลูกแพะเหรอคะ ขอไปดูได้ไหม
แน่นอน มาได้เสมอ
ฟาร์มของฮาลินา มาเดย์
เดี๋ยวนะ
แล้ว…
คุณเป็นอะไรกับฮาลินา
ทำไมไม่ถามลูกชายคุณล่ะ
พวกแกสองคนก่อเรื่องอะไรอีก
ทะลึ่งไม่เข้าท่า
คุณยาน
- อะไร ไฟไหม้รึไง - คุณอยู่กับใครรึเปล่า
มืดค่ำเนี่ยนะ ผมจะเข้านอนแล้ว
แต่ฉันเห็นผู้หญิงคนนึงทางหน้าต่าง
ผมแก่ป่านนี้เนี่ยนะ
มีหวังได้ลงหลุมเร็วขึ้น
แต่…
ในชุมชนเราการแวะมาเวลานี้มันไม่เหมาะนะ
แค่แป๊บเดียว
ทำไมกรมอนามัยสั่งห้ามฮาลินาทำชีสขาย
มีการเข้ามาตรวจสอบ
มีหญิงแสบมาที่นี่ แล้วก็พร่ำบ่นเรื่อง…
เอกสารกิจการของยายคุณไม่ครบถ้วน พวกนั้นบูชาเอกสารน่ะ
อ้อ นั่นแม่ผมเอง
แม่คอยหลอกหลอนผมที่ไม่แต่งงานสืบสกุล
ฮาลินา!
ทำไงได้ทั้งชีวิตผมรักผู้หญิงเพียงคนเดียว
ราตรีสวัสดิ์
ดูเหมือนผมต้องทาโลชั่นบำรุงผิวให้คุณแล้ว
อ้อ ฝันต่อไปเถอะ ขอแค่นั้นพอ
- เมื่อกี้ได้ยินไหม - อะไร
เธอเริ่มสนใจจะทำชีส
เธอกำลังค่อยๆ ซึมซับชีวิตชนบทเหมือนฟองน้ำ
มาเร็ว มาดื่มฉลองกันเถอะ
ผมช่วยเกาหลังคุณให้ดีไหม
ตาเฒ่าตัณหากลับ เข้ามาเร็ว
ผมมีแต่เจตนาอันบริสุทธิ์ให้คุณนะ ฮาลินา
ผมพร้อมเข้าพิธีแต่งงานกับคุณ
โอลิฟกา! เขามาก่อนสิ!
ไม่ดีกว่า ไม่อยากรบกวนคุณ
ไม่สักนิด!
ดานเยล! เด็กๆ!
จัดโต๊ะให้แขกด้วย
ขอไปเยี่ยมคุณน้าที่วรอตซวาฟบ้าง ได้ไหม
ได้อยู่แล้วจ้ะ ยินดีต้อนรับทั้งครอบครัวเลย
ถ้าไปแล้วใครจะดูแลฟาร์มล่ะ
เราไม่ได้ขอให้มาทำฟาร์มที่นี่
เราไม่ได้ไปเที่ยวไหนกันเลย
แต่เราก็มีความสุขที่นี่ และมีทุกอย่างที่ต้องการ
ที่นี่มีเรื่องสนุกอยู่อย่างเดียวคืองานเทศกาล
- ไม่เห็นมีอะไร - พูดดีๆ
ขอโทษนะ สาวๆ ได้เวลาพาลูกๆ เข้านอนแล้ว
ลูกเป็ดน้อย เข้าบ้านได้แล้ว
ไปเลย
- ไปก่อนนะ แม่ คุณน้า - ราตรีสวัสดิ์
- รักลูกจ้ะ - ราตรีสวัสดิ์
ชาเหรอ
ขอไวน์ดีกว่า
เล่ามาสิว่าเกิดอะไรขึ้น
ไม่รู้จะเริ่มยังไงดี
ตั้งแต่ต้นไง
ยกหมดแก้ว
ดื่ม
พร้อมจะเล่าแล้ว
ฉันนั้นเป็นสาวพอดลาเช
สวมผ้ากันเปื้อนคลุมเข่า
อย่าหลงเชื่อไอ้เบื๊อกสมุนไพร
และอย่าหลงเชื่อไอ้เบื๊อกในโลกใบนี้
นี่ แต่เขาก็ดูดีนะ
- ไม่เห็นดูดีตรงไหนเนอะ เกี๊ยว - ไม่ ไม่เอาน่า
รู้น่าว่าเธอก็สนใจเขา
แล้วใครเป็นแม่ของลูกเขา
ไม่รู้เหมือนกัน
ไม่รู้สิ เพราะคูบาน่ะ เขาแบบว่า…
เก็บทุกอย่างไว้กับตัวเองแบบไม่ยอมปล่อย
นี่… ช่วยเอาชีสไปขายในงานเทศกาลได้ไหม
ได้แหละ
ฉันตัดสินใจ ขยิบตาให้หนุ่มในกลุ่ม
แล้วก็เอาศอก กระทุ้งใส่อีกคน
อแมนด้าอยากมาสวัสดี
มาชูชก็มาสวัสดี
การผ่าตัดเป็นไงคะ
ทุกอย่างเป็นไปตามแผน มันเริ่มดีขึ้นแล้ว
เก่งจริงๆ หนูส่งกำลังใจให้ตลอด
น่ารักจริง รู้สึกได้เลย
- หวัดดี - หวัดดี
ไง โทลา เจอกันวันมะรืน คิดถึงจะแย่แล้ว
เหมือนกันค่ะ รักแม่นะคะ
รักหนูนะ บาย
อแมนด้า บอกลาสิ "บาย"
- บาย - บาย
ปรับความเข้าใจกับโอลิฟกาแล้วเหรอคะ
ไม่ง่ายขนาดนั้นน่ะสิ
พ่อรู้เรื่องสมุนไพรดี
สามารถผสมสูตรยาสมุนไพรช่วยคนอื่น
แต่กลับแก้ปัญหาตัวเองไม่ได้
ต้องคิดสูตรยาเพื่อลดความอวดฉลาดของลูกแล้ว
โอลิฟกาดูดีนะคะ ไม่แปลกใจที่พ่อชอบเธอ
รู้ได้ยังไง
หนูน่าจะได้ทักษะอ่านใจคนมาจากยายมั้ง
เงียบเลย ตัวแสบ
เสียงดังอะไรกัน ดึกแล้วนะ
ยังไม่หยุดอีก
เดี๋ยวเถอะ
(กรอกใบสมัครงาน - เชฟ)
ผมผสมยาสูบซิการ์ใหม่มาให้
หาเชฟคนใหม่อยู่เหรอ
ห่วงเรื่องตัวเองเถอะ
กลุ่มนักลงทุนจะมาเยี่ยมที่นี่ อยากให้ต้อนรับพวกเขาเต็มที่หน่อย
แล้วปรับความเข้าใจกับหลานฮาลินารึยัง
- หมายความว่าไง - แกโกหกเธอ ถูกไหม
ว่าไง
ใช่
นั่นแหละ
ไปขอโทษเธออย่างลูกผู้ชายซะ
คืนนี้สำหรับฉัน
แค่เพียงคืนเดียว
คืนนี้คืนนี้สำหรับเขา
แค่เพียงคืนเดียว
วอยเทค
ส่งฉันไปเหมือนโทรเลขดนตรีเพื่อขอโทษเธอไง
- เมาอะไรมาเนี่ย - วันนี้เปล่านะ
เห็นในหนังมาเยอะ คูบา ได้ผลแน่
นี่…
โทลาน่าจะมีน้องนะ
โธ่ ไม่เอาน่า
เสียดายแย่ที่ยีนดีๆ ของคุณไม่ได้รับการถ่ายทอด
ได้ยินใช่ไหม
วอยเทค ความคิดนายก็เข้าท่านี่ ถ้าตั้งใจคิด
ชนกำปั้น
พันธมิตร
(สูตรของฉัน กับของยาย)
(ฮาลินา มาเดย์)
(สูตรหางนม)
โอลิฟเชีย หลานสาวสุดที่รัก
ฉันส่งจดหมายไปหาเธอจนนับไม่ถ้วน
หลานรักของยายที่คิดถึงเสมอ
ฉันมีหลานแค่คนเดียว และต้องขมขื่นแทบใจสลาย
ที่ฤดูร้อนนี้ก็ไม่ได้เห็นหน้าเธอเช่นเคย
ใกล้จะเข้าสู่ฤดูหนาว คริสต์มาสก็ใกล้เข้ามา
เศร้าเหลือเกินที่จะไม่ได้ฉลองร่วมกับเธอ
ทั้งที่ซานต้าอาจจะแวะเอาของขวัญมาให้เธอ
(คืนผู้ส่ง 27-04-2006)
แล้วจะส่งไปให้ก็แล้วกัน
ฝูงนกกระสาอพยพมาเมื่อเข้าฤดูใบไม้ผลิ
เจ้าเกี๊ยวโตขึ้นมากแล้ว
มันฝากความปรารถนาดีมาถึงเธอ
เรารอเธออยู่นะ
ทุกคนต่างมีความสุขกัน ยกเว้นฉันคนเดียว หลานรัก
คิดถึงนะ
และตั้งตารอจดหมายจากเธอตลอดเวลา
เขียนลวกๆ มาหายายชราคนนี้บ้างก็ยังดี
ยายรักหลานนะ เจ้าแพะน้อยของยาย
ดาวน้อยของยาย หลานสุดที่รัก
ยาย
ทำไมฉันไม่เคยได้รับจดหมายพวกนี้
คุณมาทำอะไรที่นี่
ผมมีเรื่องต้องคุยกับโอลิฟกา
ฮาลินาต้องไม่พอใจแน่ ถ้ารู้ว่าคุณมาหาหลานสาวของเธอ
ตอนกลางดึก
เวลานี้ผู้คนควรเข้านอนกันแล้ว
บนเตียงที่บ้านตัวเอง
ราตรีสวัสดิ์ คุณเอลา
ราตรีสวัสดิ์
มีข่าวอะไร
มีข่าวมาบอกฮาลินา ข่าวไม่ดี
บอกมาสิ
หลานของเธอดันสนิทสนมกับศัตรูคู่แค้น
พระเจ้าช่วย
ห้ามบอกฮาลินาเด็ดขาด
- ทำไม - ถ้าเธอรับไม่ได้
มีหวังได้จัดงานศพกันจริงๆ
ผมจะจัดการเรื่องนี้เอง
- สวัสดี - สวัสดี
(สถานีอนามัย)
คราวนี้จะมาร้องเรื่องใครอีกล่ะ นายตอแหล
ดีใจที่ได้เจอคุณที่นี่ แต่คุณกลับมาขายชีสได้แล้ว
- อะไรน่ะ - อ่านสิ
คุณคงมีเส้นสาย
ส่งคนไปตรวจสอบฟาร์มฮาลินา แล้วก็ยกเลิกคำสั่งปิดด้วยคำพูดไม่กี่คำ
หัวหน้าผู้ตรวจสอบเป็นแค่ลูกค้าผม
- ผมไม่เกี่ยวข้องกับเรื่องร้องเรียน - แหงสิ
- สวัสดี โอลิฟกา - สวัสดี
ผมจะขับเอง
โอเค
นมหนึ่งลิตรจะทำชีสได้ประมาณ 250 กรัม
น้ำนมใส่เกลือจะให้รสดีกว่า
พอเริ่มเดือดปุดๆ ให้เอาหม้อลงจากเตา
เพื่อเพิ่มความอร่อย ให้บีบน้ำมะนาวลงไป
แค่นิดเดียวก็เพียงพอ
และที่สำคัญที่สุด…
คืนนี้สำหรับเขา แค่เพียงคืนเดียว
คืนนี้คืนนี้สำหรับเขา แค่เพียงคืนเดียว
อะไรกันเนี่ย
นี่เป็นการขอโทษจากคูบา
เขาส่งคุณมาเหรอ
- ได้ผลใช่ไหม - ก็…
ไม่เชิงนะ
กว่าจะเลือกเพลงได้ก็แทบแย่
อย่าใช้นิ้วแบบนั้นสิ
ไม่ใส่เกลือเหรอ
ไม่มีรสเค็มเลย
เพราะคุณไม่ได้ใส่เกลือ
คุณต้องการอะไรจากโอลิฟกา มาเดย์
ไม่เห็นสำคัญอะไร เธอไม่ได้อยากเจอผม
ผมรู้ว่าคุณสนใจเธอ
ผมทำลายโอกาสด้วยมือตัวเองแท้ๆ
โอลิฟเชียทำหัวใจคุณเต้นแรงจริงๆ สินะ
เพราะเธอเป็นผู้หญิงที่น่ารัก พิเศษมาก
คุณนี่บื้อจัง
นี่เป็นโอกาสจบศึกที่มีกับฮาลินานะ
ไม่รู้ว่าคุณฮาลินาจะยินดีรึเปล่า
ฮาลินาเป็นคนเริ่มก่อนเอง
เธอฟ้องผม พอผมไปขอเจรจา
เธอก็ไล่ผมเหมือนหมูเหมือนหมา
อย่ามาให้ร้ายพิราบน้อยของผมนะ
แต่เธอเป็นคนแรง นั่นเรื่องจริง
น่าจะมีความหวังอยู่นะ
เรื่องระหว่างคุณกับโอลิฟกาจริงไหม
สองคนคู่กันเต้นแทงโก้
สองกายที่รวมใจเป็นหนึ่งเดียว
สองคนคู่กันเต้นแทงโก้
โลกถูกออกแบบให้เป็นเช่นนี้
ชีสพวกนี้เทียบกับที่ฮาลินาทำไม่ได้เลย
ไหนว่าคุณเป็นเชฟในเมืองใหญ่
สุภาพบุรุษ พอดีฉันไม่เก่งเรื่องชีสนมแพะ
- กำลังเรียนรู้ - รู้น่า ดี ตามสบาย
พาฉันไป คงวิเศษเหนือสิ่งใด
ใช่แล้ว
อาบร่างฉันด้วยทอง
ไปขึ้นเวที
ไปร้องเพลงแทนฮาลินาในงานเทศกาล
ไม่น่าจะดี
มีรางวัลนะ
เท่าไร
หมื่นซลอตี
- แบ่งกัน - อ้อ
แบ่งห้า…
หก…
ก็ได้ ดีเลยสำหรับผม
วิเศษ เยี่ยม
- มาทิลดา - อะไรเหรอ
รู้ไหมว่าใครส่งเรื่องร้องเรียนไปที่กรมอนามัย
โอลิฟกา
ฉันพยายามสืบอยู่
- หวัดดี คุณอา - ไงจ๊ะ
ขอชิมชีสได้ไหมคะ
เอาสิ
ไม่ค่อยว้าวนะ
พ่อใช้สมุนไพรปรุงรสได้นะคะ
สมุนไพรของคูบาน่ะเลิศสุดในย่านนี้
ใช่ เยี่ยมสุด
เลิศสุด
ฉันไม่ขอให้พ่อเธอช่วยหรอก
ไม่ต้องขอนี่คะ
ไปเลือกซื้อได้เลยค่ะ
โอ้ คำคมจากสาวน้อย
หนูเข้าใจว่าทำไมคุณถึงโกรธพ่อ เป็นหนูก็โกรธ
เขาทำให้ฉันดูเหมือนไร้สมอง
เพราะพ่อตกหลุมรักคุณ คุณก็รู้ว่าเซโรโทนินมีผลต่ออารมณ์
ดูเหมือนพ่อเธอตกหลุมรักบ่อยนะ
ส่วนใหญ่สาวๆ เป็นฝ่ายตกหลุมรักพ่อก่อน
เป็นธรรมดาสำหรับผู้ชายที่เจ๋งอย่างพ่อ
ใจดีกับพ่อหน่อยได้ไหมคะ
น้ำใจจากผู้มีความเป็นหญิงที่มีต่อผู้อื่น
บอกแล้วว่าเราไม่ควรมาทำธุรกิจในพอดลาเช
ที่นี่แม้แต่จีพีเอสก็ใช้ไม่ได้
ดาเรค เรามาทำอะไรกันที่นี่เนี่ย
ธรรมชาติไม่ชอบหน้าฉัน
เดี๋ยวต้องมีอะไรโฉบมาเขมือบฉันแน่
คราวก่อนที่ไปบ้านนอกก็ถูกยุงกัดแทบแย่
หน้าฉันบวมฉึ่งเลย เกือบไม่รอดแล้ว
- บนนั้นมันนกกระสา - เห็นแล้ว
ใจเย็นน่า แถวนี้ไม่มียุงซะหน่อย
นี่ ดูสองคนนั้นสิ
ถ้ายุงกัดพวกเขารับรองเมาแอ๋แน่
คุณครับ
สวัสดี
ขอถามทางหน่อย ไปชุมชนสมุนไพรทางไหน
จีพีเอสมัน…
ไม่ทำงานน่ะ
ออฟไลน์
ตรงไปอีกหน่อย แล้วเลี้ยวซ้ายเดินไปตามทางดินแดง
ไปทางนั้นเร็วสุด
ขอบคุณครับ
ช่วยชีวิตเราไว้แท้ๆ
รู้จักถามก็จะไม่หลง
พวกวาร์โซเวียนใกล้จะมาถึงแล้ว
จะพาไปดูสมุนไพรก่อน แล้วพามากินมื้อค่ำที่นี่
เชฟคนใหม่ทำเมนูอะไรครับ
เชฟคนใหม่งั้นรึ มีที่ไหนเล่า
- คุณปู่จะทำแพนเค้กมันฝรั่ง - ขอโทษที
"ขอโทษ" อะไรเล่า โทลาชอบมากจริงไหม
- ใช่เลยค่ะ - นั่นไง
โทลา รู้วิธีทำแพนเค้กมันฝรั่งไหม
ผมมีเรื่องสำคัญต้องขอให้คุณช่วย
เรื่องอะไร
ได้โปรด
เมนูเรียกน้ำย่อยคือคาร์พาชชิโอมะเขือเทศ
ตามด้วยกัซปาโช และเมนูหลักเราจะนำเสนอเกี๊ยวเห็ด
- ของหวานล่ะคะ - สำหรับของหวาน
- ชีส - ชีสเป็นของหวานเหรอ
- กลิ่นหอมน่าดู - อย่ามาขัดจังหวะสิ
- พวกวาร์โซเวียนอยู่ไหนเนี่ย - หยุดชิมได้แล้ว
จริงด้วย พ่อ หยุดชิมซะที
ผมโทรหาพวกเขาแต่ไม่มีสัญญาณ
นับได้ 3,248 ก้าวแล้ว
- สถิติรอบหกเดือน - เพื่อมาที่โรงนานี่
- แต่ก็สวยดีว่าไหม - ใช่ สวยดี
คุณสุภาพบุรุษ นี่ไม่ใช่ร้านบ้านๆ นะคะ
กรุณาแต่งตัวให้เหมาะสมกับสถานที่ด้วย
แถวนี้ไม่เห็นมีอะไรเลย
ยินดีต้อนรับครับ
- คงเดินทางมาลำบากน่าดู - ไม่นะ ทำไมถึงคิดแบบนั้น
มันแค่ฝันร้ายก็เท่านั้น จะไม่ขอย่างกรายมาที่นี่อีก
เชิญนั่งก่อนค่ะ นั่งพักให้สบายๆ
ช่วยหารถลากให้หน่อยได้ไหม เราจะได้ไปนั่งพักกันที่วอร์ซอ
แล้วธุรกิจของเราล่ะ
ไปหาพวกหูเบารายอื่นเถอะ
ไม่เอาด้วยแล้ว พื้นที่ทุรกันดารหลังเขาแบบนี้
ลองชิมของอร่อยที่นี่ก่อนสิคะ
ไม่มีทาง ไม่ขอแตะอะไรทั้งนั้น มาเรค
กินซะหน่อยก็ได้ ต้องรองท้องก่อนเดินทางกลับ
ถ้าไม่หิวโซขนาดนี้ ไม่มีทางยอมกินแน่
ฉันคงเดินออกไปแต่แรกแล้ว เชื่อเหอะ
ใช้ได้นะ
ขอบคุณ
และนี่เป็นเมนูพิเศษจากเชฟเรา
น่ากินนะ
ฝากความนับถือถึงเธอด้วย
อย่าลืมให้โบนัสเธองามๆ ด้วย
เพราะอาหารฝีมือเธอทำให้เรารู้สึกดีขึ้นกับที่นี่
และตัดสินใจว่าจะไปชมสวนสมุนไพรของคุณ
ถ้าทุกอย่างแถวนี้ดีงาม
เหมือนครัวของคุณ…
- เราจะทบทวนธุรกิจเราอีกที - ใช่
มาเรค…
- นี่มันรสชาติวัยเด็กเลย - ใช่เลย
การจัดตกแต่งอาหารก็วิเศษ
สุดยอด
- พวกวาร์โซเวียนไปแล้วเหรอ - เรียกแท็กซี่ไปส่งที่สถานี
- ส่วนรถค่อยให้รถมาลาก - ร่วมลงทุนแล้วใช่ไหม
ครับ เรียบร้อยแล้ว
อย่าลืมไปขอบคุณเธอ
รีบไปซะ
โอเค โอลิฟกาอยู่ไหน
เพิ่งออกไปเมื่อกี้ค่ะ
รีบตามไปเลย
ผมอยากมาขอบคุณ
ขอบคุณครับ
แถวนี้เงียบจัง
ผมถึงรักพอดลาเช
คูบา!
คูบา ขอโทษค่ะ!
ขอคุยด้วยแป๊บนึง
รอเดี๋ยวนะ
มีอะไร
พ่อคุณขับรถเข้าทางลัด ตอนนี้ติดอยู่ในป่า
ฉันต้องใช้รถคุณไปนำทางเขาออกมา
เดี๋ยวนะ
แต่งตัวทำไมน่ะ คนดี
วันนี้มีงานเทศกาล อยากไปส่งกำลังใจให้โอลิฟเชียในการเปิดตัวชีส
บอกแล้วว่าเธอจัดการเองได้
ก็ฉันอยากเห็นแผนสำเร็จลุล่วงด้วยตาตัวเอง
ต้องให้ได้ตามใจตนตลอดสินะ
คุณไม่ยอมปล่อยวางเลย ต้องเลิกเป็นผู้ควบคุมบ้างสิ
ไม่มีทาง
ไปไม่ได้!
- เฮ้ย! - เอาละ
นี่ จะพูดแค่ครั้งเดียวนะ เอาบันไดกลับมา
ปัดโธ่ เอาบันไดมาวางเดี๋ยวนี้
ก็นะ
ที่จริงคุณอาจพูดถูก
ทำไมเราไม่มาหาความสุข
ด้วยกัน
- หือ - ฮาลินา!
ว่าไง
ฮาลินา ผมเฝ้ารอมานานแสนนาน นางฟ้าของผม
ฮาลินา
ฮาลินา ยอดรัก
แหม ตายจริง อย่า…
มาสิจ๊ะ
มาเร็ว
ฮาลินา!
เรียบร้อย
ฮาลินา!
นอนพักซะ ยาน เดี๋ยวฉันกลับมา
ฮาลินา!
แรงไม่เลิกจริงๆ ยิ่งหลงเข้าไปใหญ่
เกิดหนเดียวตายหนเดียว
กองฟาง กองฟาง กองฟาง และสายน้ำ
พวกเธอไปไหนกัน พวกเธอไปไหนกัน
รูปลักษณ์ฉันโด่งดังไปถึงที่ใด
รูปลักษณ์ฉันโลดแล่นไปทั่วโลก
หนุ่มรูปงามทั้งหลาย หนุ่มรูปงามทั้งหลาย
หนุ่มรูปงามทั้งหลาย ต่างพากันหลงเสน่ห์
ป้ายน่ารักมากเลย ขอบใจจ้ะ
- มาสิ ไปลานยิงธนูกัน - โอเค
รอด้วย
ต้องรีบไปแล้ว วันนี้ผมเป็นพิธีกรของงาน
โชคดีจ้ะ พ่อ… คุณเซเลบ
ดูสิ
- หวัดดี - อีกอันดูดีกว่านะ
ขอคุยด้วยหน่อยได้ไหม
ไปก่อนนะ
ไปกันเร็ว
ไม่จำเป็นต้องอธิบายอะไรหรอก
จำเป็นสิ
ผมจะเฝ้าซุ้มให้เอง
มาสิ
สาวๆ
นี่คือครอบครัวผม
ว้าว
ยินดีด้วยนะ
คือจริงๆ แล้ว…
คนนี้
คือแม่ของหนู
และคนนี้
เป็นแฟนของแม่
ขอต้อนรับสู่ครอบครัวผสมผสาน
แต่นแต๊น!
ขอต้อนรับทุกท่านสู่เทศกาลรสชาติแห่งบอชกี
ปีนี้มีสิ่งตื่นตาตื่นใจให้ชมกันเพียบ
ตั้งแต่อัลปากาจนถึง การร้องประสานเสียงของกลุ่มแม่บ้าน
ตอนนี้วงประสานเสียง…
ฟังกันเลย
พ่อนกเสียงหวาน เยี่ยม สุดยอด
นั่นฮาลินาใช่ไหม
ยานคงกำลังตามมา
พระเจ้า จบไม่สวยแน่
ทำไมถึงมาคบหากับคู่แค้นของฉัน
คูบาช่วยหนูทำชีสน่ะ
ไม่จริง เขาหลอกใช้เธอต่างหาก
- ฮาลินา! - ไอ้ขี้ฟ้อง! นายทุนผูกขาด!
เขาไม่ได้ฟ้อง!
ผู้หญิงหมู่บ้านข้างๆ ต่างหาก มาทิลดาสืบมาแล้ว
เราน่าจะวางอาวุธกันเสียทีนะ
หา ได้ยินไหม เขาจะหลอกให้ฉันยอมจำนน
- ปล่อย! - เอามา!
เงียบ!
ฟังผมนะ
สองคนหลบไปสงบสติเลย
ผมจะคุยกับฮาลินาเอง
นี่คุณ!
คุณรู้งั้นสิ
ผมรู้และสนับสนุนให้คบกันด้วย
ลองชิมสิ พวกเขาช่วยกันทำ
ว่าไงล่ะ
ดีนี่
คล้ายกับที่ฉันทำ
ฮาลินา คุณมันช่างดื้อรั้น อย่าโง่ไปหน่อยเลย
ถ้าพวกเขาตกหลุมรักกัน
โอลิฟกาก็จะอยู่ที่บอชกีตลอดไป
เราจะได้มีหลานกัน
"เรา" งั้นรึ เราอะไรของคุณ
ครั้งหนึ่งเคยมีแม่ไก่ขนสีทอง
ไก่ของเพื่อนบ้านอยากจิกขนงามนั้น
มันขัดขืนไม่ยอม มันขัดขืนไม่ยอม
มันขัดขืนไม่ยอม…
ต้องขอโทษแทนฮาลินาด้วย
ผมชินแล้วล่ะ
ครั้งหนึ่งเคยมีเป็ดสาวแสนประหลาด
แทนที่จะชอบเป็ดน้ำ มันกลับไปหลงไก่งวง
มันขัดขืนไม่ยอม มันขัดขืนไม่ยอม
มันขัดขืนไม่ยอม เล่นตัวไม่เลิก
เลิกทะเลาะกันได้ก็ดี
แพะสาวคิดจะทำเช่นไร ให้ได้เป็นคู่ของแพะหนุ่ม
แต่ฉันจะคอยจับตาดูนายทุกฝีก้าว
พร้อมเสมอครับ
มันขัดขืนไม่ยอม มันขัดขืน…
เชิญคุยกันตามสบาย
มันขัดขืนไม่ยอม เล่นตัวไม่เลิก
สาวเจ้าบอกแพะหนุ่ม เจ้ามันน่าสมเพช
ไปให้พ้นเลย เจ้าทำโรงเรือนเหม็นโฉ่
มันขัดขืนไม่ยอม มันขัดขืนไม่ยอม
มันขัดขืนไม่ยอม เล่นตัวไม่เลิก
ยายจะคืนดีกับแม่ไหม
แกะหนุ่มกล่าวว่าเพื่อนบ้านที่รัก
เราจะไม่ยอมให้สาวใดมากดขี่
ที่ดินมีค่ามากกว่าลูกสาวจริงๆ เหรอคะ
มันไม่ใช่แค่ที่ดินธรรมดา
มันคือที่ดินของบรรพบุรุษเรา
มันส่งเสียงเจี๊ยวใส่แม่หญิงไม่หยุด ไปอยู่กับไอ้ทึ่มเลย
แล้วจะโทรไปหาแม่เธอหลังกลับมาจากฝึกสมาธิ
มันขัดขืนไม่ยอม
มันขัดขืนไม่ยอม เล่นตัวไม่เลิก
ฉันคิดถึง…
คิดถึงเธอเหลือเกิน
หนูก็คิดถึงยายค่ะ
ให้ตายสิ
โชคดี พี่ชาย
เช่นกัน
(พลังคู่เขย)
ดูนั่น ตัวสูบมากันแล้ว
- ว่าไง - ไง
ไง
ไงเนี่ย
แล้วจะให้เราชิมไหม
- ได้สิ - ขอลองชิมสูตรใหม่หน่อย
ขอบคุณ
บอกเลยว่ามันดีงาม เยี่ยมเลย
- นั่นสิ - ขออีกแก้ว ปลุกความฮึกเหิม
- เพื่อความฮึกเหิม - ก่อนขึ้นแสดง
ดื่มปลุกความฮึกเหิม
โอเค
ทีนี้ร้อง "มีมี" เสียงใสแจ๋วสุดๆ แน่
ตอนนี้เชิญพบกับสาวๆ จอมซนแห่งนาเรฟ
แว่วมาจากบนต้นโอ๊กในป่า หมู่นกพิราบร้องขัน
ความสุขสันต์ที่ไม่เคยสัมผัส เดือนปีเคลื่อนผันผ่าน
ความสุขสันต์ที่ไม่เคยสัมผัส…
- ฮาลินา - ว่าไง
ฉันได้ข้อมูลจากแหล่งที่เชื่อถือได้
มาไรลา ยูราชเป็นคนไปร้องเรียนกรมอนามัย
- มาไรลางั้นรึ - ยูราช
- แม่ยูราชนั่นรึ - ใช่แล้ว
ยูราช!
เธอไปจี้ให้กรมอนามัยมาเล่นงานฉันใช่ไหม!
แม่นั่นมันขี้ฟ้อง!
ขี้ฟ้องชัดๆ!
ใช่แล้ว ใช่เลย!
อยากรู้จังเธอไปติดสินบนใครจึงชนะรางวัลมาได้
หน็อยแน่ ยัยแสบปากดี!
- หยุดเดี๋ยวนี้! - นางมารร้าย!
- สวยแน่!
สาวสวยเธอนั่งอยู่ริมแม่น้ำ
ความรักหยั่งลึกในดวงตาสีเข้ม
เขาเอ่ยถามหากเธอยินดี หากเธอมีใจ
เขาได้แต่ทำใจ
เขาอาจไม่ใช่คนที่ใช่
แม่ แม่ แม่เตือนแล้วนะ
เธอจะโดดเดี่ยว โดดเดี่ยว นั่งทำพวงมาลา
ฮาลินา!
เมื่อดวงจันทร์ส่องแสงมองมา
ไอ้บ้าเอ๊ย!
คนรักของเจ้าจะไม่กลับมา
แม่ แม่ แม่เตือนแล้วนะ
เธอจะโดดเดี่ยว โดดเดี่ยว นั่งทำพวงมาลา
ความงามนั้นดังสายน้ำ
ไม่เคยคอยท่า ไหลไปไหลเรื่อย โอ๊ปปา!
โอลิฟกา ไปเถอะ!
เย็นไว้
พ่อวางแผนจะปรับโฉมห้องครัว คุณจะได้เป็นเชฟระดับโลกไง
คูบา
ฉันอยู่ที่นี่ไม่ได้
ทำไมล่ะ
ชีวิตฉันอยู่ที่วรอตซวาฟ
ฉันไม่อยากทิ้งทุกอย่างที่อุตส่าห์สร้างมาทั้งชีวิต
คุณก็ทำอาหารที่นี่ได้นี่
ฉันเองก็ไม่อยากพาคุณไปจากสวนสมุนไพร
ความฝันของคุณอยู่ที่นี่ ของฉันอยู่ที่นั่น
ขอโทษด้วยนะ ฉันไม่เชื่อเรื่องรักทางไกล
นึกว่าผมเป็นคนสำคัญเสียอีก
คุณเป็นคนสำคัญ
(พลังคู่เขย)
ทำไมไม่ห้ามเธอล่ะ
วิธีนั้นไม่ได้ผลหรอก ต้องให้เธออยากกลับมาเอง
ทำยาเสน่ห์ใส่เธอไม่ได้เหรอ
เธอมีภูมิคุ้มกัน
ฉันต้องคิดถึงบอชกีแน่ แต่รู้ไหม…
ฉันต้องกลับบ้าน แบบนี้น่าจะดีกว่า
ต้องเลือกทางนี้จริงไหม
มาเชค คอยดูหัวหอมด้วย
ขอบคุณ
เป็นอะไรไป
พอดลาเชใช่ไหม
ลืมไม่ลงใช่ไหม
โอเค ฉันจะขึ้นเงินเดือนให้
และวันหยุดสุดสัปดาห์อีกสองครั้งต่อเดือน
แค่นั้นคงช่วยฉันไม่ได้
มาเชค
เราไปคุยกันหน่อย
อย่าทำเสียรสล่ะ
ทำอาหาร
นั่นคือชีวิตที่เธอเลือก ชีวิตที่เธอรัก
- แน่นอน - แล้วไง เกิดอะไรขึ้น
ฉันตกหลุมรัก
โถ
เดี๋ยวมันก็ผ่านไป
ฉันเองผ่านความรักมาตั้งหลายครั้งแล้ว
การทำอาหารต่างหากคือรักแท้ของเรา
เคยเสียใจไหมที่ต้องเป็นโสด
ก็มีนะ
- บางครั้ง - ฉันไม่อยากเสียใจทีหลัง
งั้นก็ได้
พักกินข้าวก่อนดีไหม
พักกินมื้อเที่ยง
นั่นคือเรื่องราวการค้นพบจุดหมายที่ฉันจะใช้ชีวิต
กับผู้คนที่ฉันรัก และรสชาติที่แท้จริงของชีวิต
คำบรรยายโดย กุลวดี โสวัฒนสกุล